****

**Republika e Kosovës**

**Republika Kosova-Republic of Kosovo**

**Qeveria –Vlada-Government**

**Ministria e Drejtësisë- Ministarstvo Pravde- Ministry of Justice**

**──────────────────────────────────────────────────────**

Në bazë të nenit 10 të Ligjit nr. 06/L-010 për Noterinë, si dhe Vendimit 75/2024 të datës 02.04.2024, Ministria e Drejtësisë publikon:

**KONKURS PUBLIK**

**PËR ZGJEDHJEN E NOTERËVE**

Njoftohen të gjithë kandidatët e interesuar të cilët dëshirojnë të aplikojnë në konkursin për zgjedhje të noterëve se:

**Ministria e Drejtësisë shpallë njëqind (100) pozita të lira për NOTER në tërë territorin e Republikës së Kosovës.**

Aplikacionit/kërkesës duhet t’i bashkëngjiten dokumentet e vërtetuara me të cilat dëshmohet se kandidati i plotëson kushtet ligjore si në vijim:

• Çertifikatën e shtetësisë;

• Vërtetimin nga Gjykata se nuk i është hequr zotësia e veprimit;

• Deklaratën nën betim nga aplikuesi për integritetin personal dhe profesional, e cila duhet të dorëzohet e NOTERIZUAR;

• Diplomën e Fakultetit Juridik, sipas programit katër vjeçar ose studimet master, kopja e së cilës duhet të dorëzohet e NOTERIZUAR;

• Në rast se kandidati e ka fakultetin të përfunduar në shtetin tjetër, kandidati duhet ta sjell diplomën e nostrifikuar dhe vendimin nga Ministria e Arsimit, Shkencës, Teknologjisë dhe Inovacionit e Republikës së Kosovës, të cilat duhet të dorëzohen të NOTERIZUARA.

• Vërtetimin për përvojën e punës në fushën juridike pas diplomimit konform nenit 4 paragrafi 1 të Ligjit Nr. 06/L-010 për Noterinë, i cili duhet të dorëzohet origjinal ose në kopje të NOTERIZUAR;

• Certifikatën për dhënien e provimit të Noterisë, të lëshuar nga Ministri/ja i/e Drejtësisë, e cila duhet të dorëzohet në kopje të NOTERIZUAR;

• Dëshminë që kandidati nuk është dënuar me aktgjykim të formës së prerë për vepër penale, e cila duhet të dorëzohet origjinal ose në kopje të NOTERIZUAR;

• Gjendja e llogarisë bankare për gjashtë (6) muajt e fundit ose dëshmi tjetër që kandidati është në gjendje financiare të themelojë zyrën noteriale, përkatësisht të sigurojë lokalet përkatëse dhe pajisjet e nevojshme për ushtrimin e funksionit të noterit;

Afati për dorëzimin e dokumentacionit për aplikim fillon nga data **03.04.2024 (e mërkurë)** deri mëdatën **17.04.2024 (e mërkurë).**

Dokumentacioni për aplikim dorëzohet në Ministrinë e Drejtësisë (ish–Ndërtesa e Rilindjes) kati përdhesë, Arkivi i Ministrisë së Drejtësisë, Prishtinë, Republika e Kosovës, çdo ditë pune nga ora 08:00 deri në ora 16:00.

Me qëllim të shtrirjes së shërbimit noterial në tërë territorin e Republikës së Kosovës, kandidati që aplikon në këtë shpallje publike konsiderohet se pranon të emërohet në cilëndo komunë të Republikës së Kosovës, ku ka pozita të lira për noter.

**Sqarim shtesë: në këtë shpallje publike ftohen të aplikojnë të gjithë kandidatët që kanë dhënë provimin e Noterisë, përfshirë proceset e provimit të Noterisë në vitet paraprake. Aplikacionet e të gjithë kandidatëve do të trajtohen në mënyrë të barabartë.**

**Për informata më të hollësishme mund të drejtoheni në faqen zyrtare të Ministrisë së Drejtësisë** [**http://www.md-ks.org**](http://www.md-ks.org)**. ose ne nr. +383 38 200 67 035.**